《赵仁甫由梁山令量移池州别驾》
明代·卢龙云

匹马翩翩自蜀回，依然犹共鹤琴来。倚门白发斑衣在，拂袖红尘笑口开。

万里听猿经栈道，几时图骏傍金台。量移敢谓恩犹薄，似解怜君展骥才。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。